CELEX: 32012R0134
Language: lt
Date: 2012-01-23 00:00:00
Title: 2012 m. sausio 23 d. Tarybos reglamentas (ES) Nr. 134/2012 dėl žvejybos galimybių paskirstymo pagal Europos bendrijos ir Mozambiko Respublikos žvejybos partnerystės susitarimo protokolą

17.2.2012   
            
            
               LT
            
            
               Europos Sąjungos oficialusis leidinys
            
            
               L 46/1
            
         TARYBOS REGLAMENTAS (ES) Nr. 134/2012
   2012 m. sausio 23 d.
   dėl žvejybos galimybių paskirstymo pagal Europos bendrijos ir Mozambiko Respublikos žvejybos partnerystės susitarimo protokolą
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį;
   atsižvelgdama į Europos Komisijos pasiūlymą,
   kadangi:
   
               (1)
            
            
               2007 m. lapkričio 22 d. Taryba priėmė Reglamentą (EB) Nr. 1446/2007 dėl Europos bendrijos ir Mozambiko Respublikos žvejybos partnerystės susitarimo sudarymo (1) (susitarimas). Prie jo pridėtas protokolas, kuriuo nustatomos žvejybos galimybės ir finansinis įnašas, numatyti susitarime (2). Tas protokolas nustojo galioti 2011 m. gruodžio 31 d.;
            
         
               (2)
            
            
               2011 m. birželio 2 d. parafuotas naujasis protokolas, kuriuo nustatomos žvejybos galimybės ir finansinis įnašas, numatyti Europos bendrijos ir Mozambiko Respublikos žvejybos partnerystės susitarime (protokolas), suteikiantis ES laivams žvejybos galimybes vandenyse, į kuriuos Mozambikas turi suverenias teises arba kurie priklauso jo jurisdikcijai žuvininkystės srityje;
            
         
               (3)
            
            
               2012 m. sausio 23 d. Taryba priėmė Sprendimą Nr. 2012/91/ES (3) dėl protokolo pasirašymo Sąjungos vardu ir laikino taikymo;
            
         
               (4)
            
            
               protokolo galiojimo laikotarpiui turėtų būti nustatytas žvejybos galimybių paskirstymo valstybėms narėms būdas;
            
         
               (5)
            
            
               pagal 2008 m. rugsėjo 29 d. Tarybos reglamento (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse (4) 10 straipsnio 1 dalį, jei paaiškėja, kad Sąjungai pagal Žvejybos partnerystės susitarimą skirtos žvejybos galimybės nėra visiškai išnaudojamos, Komisija informuoja atitinkamas valstybes nares. Jei per Tarybos nustatytus terminus atsakymas negaunamas, tai laikoma patvirtinimu, kad atitinkamos valstybės narės laivai nevisiškai išnaudoja savo žvejybos galimybes tuo laikotarpiu. Reikia nustatyti tokius terminus;
            
         
               (6)
            
            
               kadangi šiuo metu galiojantis susitarimo protokolas baigė galioti 2011 m. gruodžio 31 d., šis reglamentas turėtų būti taikomas nuo 2012 m. vasario 1 d.,
            
         PRIĖMĖ ŠĮ REGLAMENTĄ:
   1 straipsnis
   1.   Protokole nustatytos žvejybos galimybės valstybėms narėms paskirstomos taip:
   
               a)
            
            
               tunus gaubiamaisiais tinklais žvejojantys laivai:
               
                           Ispanija
                        
                        
                           22 laivai
                        
                     
                           Prancūzija
                        
                        
                           20 laivų
                        
                     
                           Italija
                        
                        
                           1 laivas
                        
                     
                           Iš viso
                        
                        
                           43 laivai
                        
                     
         
               b)
            
            
               dreifinėmis ūdomis žvejojantys laivai:
               
                           Ispanija
                        
                        
                           16 laivų
                        
                     
                           Prancūzija
                        
                        
                           8 laivai
                        
                     
                           Portugalija
                        
                        
                           7 laivai
                        
                     
                           Jungtinė Karalystė
                        
                        
                           1 laivas
                        
                     
                           Iš viso
                        
                        
                           32 laivai
                        
                     
         2.   Reglamentas (EB) Nr. 1006/2008 taikomas, nedarant poveikio susitarimui ir protokolui.
   3.   Jeigu pagal 1 dalyje nurodytų valstybių narių žvejybos leidimų paraiškas protokole numatytos žvejybos galimybės neišnaudojamos, Komisija svarsto bet kurios kitos valstybės narės žvejybos leidimų paraiškas pagal Reglamento (EB) Nr. 1006/2008 10 straipsnį.
   4.   Terminas, iki kurio valstybės narės turi patvirtinti, kad jos nevisiškai išnaudojo pagal susitarimą joms skirtas žvejybos galimybes, kaip nurodyta Reglamento (EB) Nr. 1006/2008 10 straipsnio 1 dalyje, yra 10 darbo dienų nuo dienos, kurią Komisija informuoja valstybes nares, kad žvejybos galimybės nebuvo išnaudotos.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. vasario 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 23 d.
      
         
            Tarybos vardu
         
         
            Pirmininkė
         
         M. GJERSKOV
      
   
   
      (1)  OL L 331, 2007 12 17, p. 1.
   
      (2)  OL L 331, 2007 12 17, p. 39.
   
      (3)  Žr. šio Oficialiojo leidinio p. 3.
   
      (4)  OL L 286, 2008 10 29, p. 33.